Canada--anatomia unei desprinderi
By: Crenguța Viscun.
Publisher: Editura Eminescu
Published: 2006
Place of publication: București
Language: rum
Number of pages: 268
ISBN-13: 9789732210222
Subjects: Canada -- Description and travel.
Other titles: Anatomia unei desprinderi
Notes: Ioana Corvin (Bucuresti) | 21.12.2009  - ( Considerati util acest comentariu ? Da | Nu )
Fără doar şi poate, "Anatomia unei desprinderi", „efectuată” de către doamna Crenguţa Viscun, este o anatomie prin desprindere de talent, când epicul, în cea mai pură şi simplă formă, este măcelărit de un nepriceput în mânuirea frazei. Lipsa oricărei brume de har scriitoricesc, lectura incomletă şi insuficientă, vocabularul sărac, de semidoct, ale autoarei, şi-au spus cuvântul în cartea-ghiveci, care se sfărşeşte cu un sfâşietor banal, din care nu lipseşte şi trădarea de neam, fiindcă doamna Crenguţa, învăţată să umble "creanga", îşi abandonează, la propriu şi la figurat familia, taie trecutul, cu amintiri cu tot, pentru a îmbrăţişa o Ţară şi o Cauză, total străine. Ne-am fi aşteptat să dăm piept cu revelaţia scriitorului, cu metamorfoza întârziată de sistemul, logica şi optica artistică românească, dar n-a fost să fie, pentru că neîmplinirile doamnei Viscun se trag din ilustra incultură, din incapacitatea de a digera frumosul carpatin, din lipsa unei elementare educaţii creştine, care - toate adunate - i-au orbit şi "ochiul de sticlă" prin care vedea. Şi, ca un final, "Anatomia unei desprinderi" constituie eşecul lamentabil pe tărâm literar al unei personae lipsite de metafizică, dar îndoctrinată cu “realizările Occidentului”, dezrădăcinată de Patria natală, la care se adaugă Patria de adopţie - România, şi care - disperată de anonimatul în care trăieşte - se avântă hazardat în universul de nepătruns al condeiului. Scumpă doamnă Crenguţa,/ scrisul nu-i ca huţa,/ lăsaţi condeiul/ că luăm reteveiul. Încercaţi, pe viitor, ca purificare înaintea scrisului, o cură de "hamal în depozitul de cărţi din Toronto", de unde aţi pornit în "fulminanta" ascensiune literară. Un cititor dezamăgit.